Isa

Isa () jeste jedan od 25 Allahovih poslanika spomenutih u Kur'anu. Kur'ansko kazivanje o Isau počinje spominjanjem začeća njegove majke Merjeme. Imranova žena, Merjemina majka, zavjetovala se da će posvetiti svoje dijete da bude u službi Allahu u hramu. Kada je Merjema postala punoljetna melek Džibril pojavio joj se u liku čovjeka donoseći joj vijesti o sinu. Za vrijeme poslaničke misije na zemlji Isi je objavljena sveta knjiga Indžil. Suština islamskog vjerovanja je u tome da je Isa živ, te uznesen na nebesa gdje, po odredbi Allaha, čeka vrijeme svoga ponovnoga spuštanja na zemlju kako bi konačno upotpunio svoju misiju i tek onda preselio na ahiret.

Uz Nuha, Ibrahima, Musaa i Muhammeda Isa je u islamu jedan od petorice najodabranijih poslanika (Ulul-'azm).

 Isa u Kur'anu 
U Kur'anu Isa je spomenut 25 puta. O Isau i njegovoj majci Merjem u Kur'anu najviše je rečeno u suri Ali Imran. Međutim, imenom Isa najviše se spominje u suri El-Ma'ide gdje je spomenut pet puta.

Hana, žena Imrana, imala je veliku želju da jedno od njezine djece Allah primi Sebi kao odanoga roba koji će čitav svoj život posvetiti robovanju Bogu. Kada je bila u blagoslovljenom stanju, zavjetovala je svoje buduće dijete na službi Bogu. Kako je bilo uobičajeno u tradiciji Israila da službu Bogu obavljaju samo muškarci, Hana je bila prilično iznenađena kada je rodila djevojčicu. Međutim, shvatila je da to ne utiče na dovu koju je ranije uputila. 

Nakon smrti oca Imrana, brigu o maloj djevojčici Merjem preuzeo je daidža Zekerijja. Merjem je odrasla u haremu mesdžida Bejtul Makdisa u Jerusalemu, uglavnom izolovana od ostalog svijeta vrijeme provodeći u namazu i zikru.

Po islamskom shvatanju, Merjema, kao i Asija, Fatima, te Hatidža, spadaju u red najodabranijih žena. 

Nakon izvjesnog vremenskog perioda koji je Merjema provela u Bejtul-makdisu pod starateljstvom Zekerijjaa, došlo je vrijeme kada je Merjema boravila kod svoje rodbine u Betlehemu. Jednog dana u svom boravištu ugledala je lijepog mladića. Bio je to Džibril koji joj je prenio poruku od Allaha:

Tada je Božijom voljom Merjema ostala u drugom stanju. Čekajući u prirodi ispod stabla palme, rodila je sina Isaa.

Vrativši se rodbini sa sinom u kolijevci među prisutnima zavladala je pometnja i nevjerica. Zavjetovavši se na ćutanje samo je rukom pokazala ka Isaau:

Odrastanje i život prije poslanstva Isaa u islamskim historijskim knjigama nije precizno navedeno.  Isa je živio u vremenu kada su Benu Israili bili pod vlašću Rima. U Kur'anu Isa je svojim poslanstvom i Indžilom potvrđivao istinitost Tevrata i Zebura objavljenih prije njega:

Po islamskom shvatanju prva poslanička misija Isaa bila je da Indžilom nadopuni svete knjige Tevrat i Zebur, koje su tokom vremena doživjele promjene pod uticajem ljudskog faktora gdje su ljudi vršili izmjene Vjerozakona u smislu donošenja izvjesnih olakšica. Druga poslanička misija bila je dostava Indžila Benu Israilu te informacije o budućem slanju posljednjega od Allahovih poslanika – Ahmeda (Muhammed).

Za vrijeme svog poslanstva Isa je bio odlikovan mnogim mudžizama: oživljavao je mrtve, vraćao vid slijepima, liječio opsihrene i bolesne, kao i zdravlje gubavima, od blata je stvarao pticu i kazivao ljudima gdje im se nalaze skrivene dragocijenosti koje su oni brižljivo pohranjivali na tajnim mjestima.

I nakon očiglednih mudžiza kojim je bio nadahnnut Isa mnogi Israelićani nisu povjerovali u njegovo poslanstvo te su ga poricali i širili mržnju i neprijateljstvo u kojim su prednjačili svećenici, pismoznanci i farizeji. Mali broj njih, koji povjerovaše u poslanstvu Isaaovo, poznati kao havarijjuni, slijedili su Isaa po Judeji, Samariji, Galileji, pri tome trpivši vrućinu, napor, glad, žeđ, strah i nevjerničke uvrede.

Tri godine Isa je sa havarijjunima prolazio svim područjima gdje su živjeli Benu Israelićani od Galileje na sjeveru do Judeje na jugu pozivavši na Allahov put. Nakon dolaska u Jerusalem svećenici stupivši u kontakt sa jednim od havarijjuna Judom Iskariotom planirali su Isaovo ubistvo.

 Islamska dogma 
Generalna islamska dogma u pogledu na Isaa zasniva se na vjerovanju da je Isa jedan od najodabranijih Allahovih poslanika. Stav se zasniva na Kur'anskom kazivanju o Isau.

 Također pogledajte 
 Isus
 Poslanici u islamu

 Literatura 
 Ibn-Kesir – Kazivanja o vjerovjesnicima

 Reference 

 Vanjski linkovi 


Kategorija:Vjerovjesnici i poslanici
Kategorija:Najodabraniji poslanici